אתי תבל

אתי תבל (נולדה ב-28 באפריל 1985 בבאר שבע) היא מוזיקאית, מנצחת, מעבדת ונגנית אקורדיון ישראלית.

==ביוגרפיה וקריירה==
תבל היא בוגרת הקונסרבטוריון העירוני בבאר שבע באקורדיון אצל המורה והמנצח ויקטור דרנבוים ובפסנתר אצל רוזה מילמן.

התחילה וסיימה את שרותה הצבאי (2003 - 2005) במעמד של "מוזיקאית מצטיינת"<ref name=":1"></ref> כנגנית אקורדיון.

=== לימודים ===
בין השנים 2003–2009 למדה תבל באקדמיה למוזיקה ולמחול בירושלים לשלושה תארים שונים: 1. [https://www.jamd.ac.il/performing_arts_faculty אמנויות הביצוע] על אקורדיון כתלמידתו של אמיל אייבינדר 2. [https://www.jamd.ac.il/music_education החוג להכשרת מורים למוזיקה בפקולטה לחינוך מוזיקלי] 3. [https://www.jamd.ac.il/composition_conducting_music_education_faculty ניצוח וקומפוזיציה בפקולטה לקומפוזיציה, ניצוח וחינוך מוזיקלי]. במסגרת זו, הייתה תלמידתו של המאסטרו מנדי רודן לאורך כל שנות לימודיה<ref name=":0" />.

בשנים 2008–2010 המשיכה תבל ללימודים מתקדמים והיא בעלת תואר שני במנהל עסקים מ[https://in.bgu.ac.il/fom/Pages/default.aspx הפקולטה לניהול] שבאוניברסיטת בן-גוריון בנגב. בשנת 2021 אושרה עבודת הדוקטורט שלה במנהל עסקים עם התמחות באסטרטגיה וניהול אלכ"רים והתמקדות בתורת ניהול מוסדות תרבות. בעבודה זו, ובקודמות לה, היא מפרטת מודל כלכלי אפקטיבי לניהול מוסדות אלו<ref>Tevel, E., Katz, H., Brock, D. M., (2015). [https://link.springer.com/article/10.1007/s11266-014-9523-5 Nonprofit Financial Vulnerability: Testing Competing Models, Recommended Improvements, and Implications]. Voluntas: International Journal of Voluntary and Nonprofit Organization, 26, pp. 2500-2516.</ref>.

החל משנת 2018 תבל היא חברת סגל ומרצה למימון בפקולטה לניהול שבאוניברסיטת בן-גוריון בנגב – תואר ראשון, תואר שני, קמפוס אילת<ref></ref>, האקדמיה לטיס.

החל משנת 2019 היא מרצה וחברת סגל בחוג לחינוך מוזיקלי במכללת לוינסקי לחינוך<ref></ref>.

=== פעילותה כמנצחת וסולנית ===
תבל היא נגנית אקורדיון קלאסית, מנצחת ומעבדת ומשלבת ביצירתה סגנונות קלאסיים ואתניים. כיהנה כמנצחת הבית, מעבדת וסולנית אקורדיון בתזמורת האנדלוסית הישראלית<ref></ref> ובתזמורת ירושלים מזרח ומערב.

הופיעה כסולנית ומנצחת עם תזמורות בישראל ובהן: התזמורת הפילהרמונית הישראלית<ref>[https://www.youtube.com/watch?v=Mo_Lp_8jFYw יוטיוב,] [https://www.youtube.com/watch?v=0KylXToWTs4 קונצ'רטו לאקורדיון ולתזמורת, התזמורת] הפילהרמונית הישראלית, סולנית אתי תבל, 7 יולי 2009.</ref>, התזמורת הסימפונית ירושלים, התזמורת הקאמרית הישראלית, התזמורת הסימפונית הישראלית ראשון לציון, הסינפונייטה הישראלית באר שבע וסימפונט רעננה.

תבל הופיעה כמו כן בבימות מוכרות מחוץ לישראל כמו מרכז לינקולן בניו יורק ותיאטרו קולון בבואנוס איירס.

תבל ניהלה את מחלקת האקורדיונים בקונסרבטוריון העירוני בבאר שבע, הייתה המנצחת והמנהלת המוזיקלית של תזמורת האקורדיונים העירונית של באר שבע בקונסרבטוריון<ref name=":2"></ref> וכיהנה כחברה בוועדת היגוי של המרכז למצוינות בחינוך המוזיקלי בבאר שבע.

תבל מופיעה כסולנית אקורדיון במיטב התיאטראות הרפרטואריים: "פיאף”/תיאטרון באר שבע; "סיגל"/הבימה; "בין חברים"/תיאטרון באר שבע; "גורודיש"/התיאטרון הקאמרי; "רווקים ורווקות"/תיאטרון גשר.

אירועים במהלך הקריירה
* בשנת 2006, בעת כהונתה כמנצחת בית בתזמורת האנדלוסית הישראלית, זכתה התזמורת בפרס ישראל על מפעל חיים.
* בשנת 2012 הולחנה על ידי אליהו אביכזר יצירה הקרויה "תבל" על שמה<ref>[https://www.youtube.com/watch?v=Mo_Lp_8jFYw יוטיוב, "תבל" לאקורדיון ולתזמורת] בביצוע תזמורת ירושלים מזרח ומערב, אקורדיון וניצוח: אתי תבל, 5 מרץ 2015.</ref> . יצירה זו מנוגנת ומנוצחת על ידי תבל במרוצת השנים.
* באפריל 2013 ניצחה על תזמורת בטקס הדלקת המשואות המסורתי בהר הרצל, בירושלים ביום העצמאות ה-65 למדינת ישראל<ref></ref>.
* ביולי 2013 הופיעה בטקס הפתיחה של המכביה ה-19 באצטדיון טדי בירושלים.
* בנובמבר 2015 ניהלה מוזיקלית את אירוע הגאלה השנתי של ארגון ה-FIDF בסן דייגו<ref>[https://www.youtube.com/watch?v=Mo_Lp_8jFYw יוטיוב,] [https://www.youtube.com/watch?v=0bBYln1IIdk מופע מוזיקלי בערב הגאלה השנתי של אגודת ידידי צה"ל בארצות הברית] (FIDF) בניצוחה של אתי תבל. המופע משולב בסרטונים ובדברים הנישאים מעל הבמה. 5 מרץ 2015.</ref>.
* באפריל 2016 הייתה המנצחת הישראלית הראשונה שהוזמנה לנצח על תזמורת פילהרמונית גרמנית<ref name=":1" />.
* באפריל 2018 נבחרה תבל על ידי משרד התרבות ולפ"מ להופיע בקמפיין "אחרי שבעים שנות..יש במה להתגאות", אשר התנוסס על שלטי חוצות ברחבי ישראל.

== קישורים חיצוניים ==

* [https://www.youtube.com/watch?v=9NmtXwBwZn0 יוטיוב, "מה זה מוזה", ירון לונדון וילדים מארחים את אתי תבל,] 5 בינואר 2014.
* [https://www.youtube.com/watch?v=LlzoxtOshp8&t=4s&ab_channel=אורותטלוויזיהיהודית יוטיוב, "אתי תבל מנצחת על התזמורת האנדלוסית בגיל 27 ומרגישה מחוברת", "ערוץ אורות",] 10 אפריל, 2014.
* 
* 

==הערות שוליים==

קטגוריה:אקורדיוניסטים ישראלים
קטגוריה:מנצחות ישראליות
קטגוריה:מוזיקאיות ישראליות
קטגוריה:מוזיקאים ישראלים
קטגוריה:באר שבע: אישים
קטגוריה:אקורדיוניסטיות
קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:בעלות תואר דוקטור מאוניברסיטת בן-גוריון בנגב
קטגוריה:בעלי תואר דוקטור מאוניברסיטת בן-גוריון בנגב
קטגוריה:ישראליות זוכות פרסים
קטגוריה:בוגרי הקונסרבטוריון העירוני באר שבע
קטגוריה:ישראליות שנולדו ב-1985
קטגוריה:ישראלים שנולדו ב-1985